Translate the text from Welsh to English.



 
Wrth inni ddathlu Diwrnod Iechyd Meddwl y Byd, rydym hefyd yn nodi tair blynedd ers cyhoeddi strategaeth iechyd meddwl 10 mlynedd Llywodraeth Cymru, sef Law yn Llaw at Iechyd Meddwl. 

Mae’r datganiad hwn yn nodi’n fanwl y cynnydd sylweddol rydym wedi’i wneud i wella’r gofal a’r cymorth i bobl sy’n byw â salwch meddwl yng Nghymru. Wrth dynnu sylw at rai o’r llwyddiannau, rwyf hefyd am nodi fy niolch i bawb sy’n gweithio yn y gwasanaethau iechyd a gofal cymdeithasol am eu cyfraniadau i’r llwyddiant hwn. 

Pan gyhoeddwyd Law yn Llaw at Iechyd Meddwl yn 2012, dangosodd yn glir mai’r unig ffordd o wella iechyd meddwl a lles oedd drwy ymdrech ac ymrwymiad ar y cyd rhwng Llywodraeth Cymru a’i phartneriaid. 

Mae’r strategaeth wedi’i chefnogi gan gynllun cyflawni, sy’n nodi’r camau gweithredu manwl sydd eu hangen i wella gwasanaethau a chanlyniadau. Bwriad y cam gweithredu cyntaf yn y cynllun cyflawni yw sicrhau y caiff lles meddwl yr un flaenoriaeth â lles corfforol wrth ddatblygu a chyflawni rhaglenni polisi a gwasanaethau. 

Mae cydraddoldeb parch ag iechyd corfforol, yn ogystal ag annog lles emosiynol; darparu gwasanaethau effeithiol yn gynnar, a sicrhau bod pobl sydd angen gwasanaethau arbenigol yn cael y gofal a’r driniaeth o’r safon uchaf hefyd wrth wraidd Mesur Iechyd Meddwl (Cymru) 2010\. 

Mae’r darn unigryw ac arloesol hwn o ddeddfwriaeth yn ganolog i Law yn Llaw at Iechyd Meddwl a dyma’r fframwaith cyfreithiol y byddwn yn ei ddefnyddio i barhau i wella iechyd meddwl yng Nghymru. Dechreuwyd y gwasanaethau fel sy’n ofynnol dan y Mesur yn raddol ym mis Ionawr 2012, ac maent wedi cael cymorth ariannol rheolaidd o £5m o 2012\-13 ymlaen. 

Cyflwynodd Cymru amseroedd aros am asesiad a thriniaeth gan wasanaethau cymorth iechyd meddwl sylfaenol lleol yn 2012\. O fis Ebrill 2013 hyd fis Mawrth 2015 roedd perfformiad Cymru gyfan yn erbyn ein targed o 28 diwrnod ar gyfer cael atgyfeiriad at asesiad wedi gwella o 50% i dros 80%. Mae ein perfformiad yn erbyn y targed o 56 diwrnod o’r asesiad i’r driniaeth hefyd wedi gwella o 82% i 87%. O’r mis hwn, byddwn yn newid y targed 56 diwrnod i darged 28 diwrnod i sicrhau bod pobl yn cael mynediad amserol at driniaeth.  

Mae arian penodol wedi’i glustnodi ar gyfer gwasanaethau iechyd meddwl yng Nghymru ers 2008\-09 er mwyn amddiffyn a gwella gwasanaethau craidd; ehangwyd hyn yn 2010\-11 i gynnwys gwasanaethau arbenigol a gwariant ar ofal sylfaenol. Mae’n darparu trothwy na ddylai’r gwariant ar wasanaethau iechyd meddwl syrthio islaw iddo, ac mae’n rhaid ailfuddsoddi unrhyw arbedion mewn gwasanaethau iechyd meddwl. 

Rydym wedi ymrwymo i barhau i glustnodi’r arian hwn a byddwn yn ystyried yn ofalus yr adolygiad diweddar gan PriceWaterhouseCoopers, sy’n cynnwys argymhellion pwysig ynghylch sut y gallwn gysylltu buddsoddiad mewn gwasanaethau yn well â chanlyniadau. 

Eleni, y gyllideb ar gyfer gwasanaethau iechyd meddwl yng Nghymru yw £587m,  cynnydd o’r swm yn 2009\-10 sef £389 miliwn. Mae hyn yn cyfateb i 11\.4% o gyfanswm cyllideb y GIG – maes gwariant unigol mwyaf y GIG. 

Eleni, rwyf wedi cyhoeddi arian rheolaidd ychwanegol o £15\.6m ar gyfer gwasanaethau iechyd meddwl yng Nghymru. Bydd hyn yn gwneud gwelliannau pellach i nifer o feysydd allweddol, gan gynnwys gwasanaethau iechyd meddwl plant a'r glasoed (CAMHS) a gofal dementia, gan sicrhau bod pobl sydd angen gofal a chymorth yn cael y gwasanaethau cywir yn y lle cywir ar yr adeg gywir.  

Bydd bron hanner yr arian – £7\.6m – yn cael ei fuddsoddi yn CAMHS, sy’n gynnydd o 18% i’w gyllid. Bydd yn cael ei dargedu i’r meysydd canlynol:    


* £2m i ddatblygu gwasanaethau  niwro\-ddatblygol, gan gynnwys Anhwylder Diffyg Canolbwyntio a Gorfywiogrwydd (ADHD) ac anhwylderau ar y sbectrwm awtistig. Mae nifer sylweddol o’r atgyfeiriadau at wasanaethau arbenigol CAMHS yn ymwneud â phlant ag awtistiaeth neu ADHD er nad ydynt yn bodloni meini prawf CAMHS ar gyfer triniaeth. Gall hyn arwain at oedi cyn cael mynediad at y cymorth sydd ei angen arnynt, ac arafu mynediad at wasanaethau arbenigol CAMHS ar gyfer y rheini sydd angen y gwasanaeth hwn;
* £2\.7m i wella ymateb y tu allan i oriau ac mewn argyfwng CAMHS;
* £1\.1m i ehangu mynediad at therapïau seicolegol ar gyfer pobl ifanc;
* £800,000 i wella gwasanaethau cymorth iechyd meddwl sylfaenol lleol;
* £250,000 i ehangu’r ddarpariaeth ar gyfer plant a phobl ifanc yn y system cyfiawnder troseddol;
* £800,000 i fynd i’r afael ag anghenion pobl ifanc sy’n dioddef o salwch difrifol yn gynnar, megis seicosis. Bydd hyn yn golygu y gall y gwasanaeth gefnogi pobl ifanc rhwng 14 a 25 oed.

Ym mis Chwefror, fe lansiais Law yn Llaw at Blant a Phobl Ifanc, sef rhaglen newid a datblygu gwasanaeth CAHMS dan arweiniad y GIG. Mae Llywodraeth Cymru’n cefnogi’r fenter hon ac mae wedi gofyn i’r Athro y Fonesig Sue Bailey, cadeirydd yr Academi Colegau Meddygol Brenhinol, roi cyngor a chymorth. 

Bu dros 100% o gynnydd yn nifer yr atgyfeiriadau at wasanaethau arbenigol CAMHS dros y pedair blynedd diwethaf, ond nid oedd gan draean o’r plant a atgyfeiriwyd salwch meddwl, ac roedd gan draean arall anawsterau lefel isel nad ydynt yn cyrraedd y trothwy ar gyfer triniaeth gan wasanaethau arbenigol. Bwriad Law yn Llaw at Blant a Phobl Ifanc yw sicrhau y gall CAMHS roi’r gefnogaeth gywir i’r plant a’r bobl ifanc hynny â phroblemau iechyd meddwl difrifol sydd angen gofal arbenigol CAMHS a datblygu systemau atgyfeirio priodol ar gyfer y plant hynny â phroblemau llai difrifol.

Cyhoeddais hefyd £5\.5m ychwanegol ar gyfer gofal iechyd meddwl pobl hŷn o eleni ymlaen, sy’n cynnwys:   


* £240,000 ar gyfer nyrsys cyswllt dementia;
* £800,000 ar gyfer 32 o weithwyr cymorth gofal sylfaenol newydd i ddarparu cymorth a gwybodaeth wyneb yn wyneb i gleifion a’u teuluoedd;
* £4\.05m ar gyfer gwasanaethau i wella gofal pobl hŷn mewn ysbytai a datblygu gwasanaethau cyswllt seiciatrig;
* £500,000 ar gyfer cymorth therapi galwedigaethol mewn unedau iechyd meddwl pobl hŷn i wella gweithgarwch dyddiol ac ansawdd y gofal. Mae hyn mewn ymateb uniongyrchol i’r canfyddiadau o hapwiriadau dirybudd wardiau iechyd meddwl.

Rydym wedi buddsoddi £1\.9m arall i gefnogi triniaethau siarad i oedolion a £1\.5m i wella’r gofal a’r canlyniadau i fenywod â salwch amenedigol, eu babanod a’u teuluoedd. Bydd yn cael ei ddefnyddio i ddatblygu gwasanaethau yn y gymuned, ac fe fydd yn rhan bwysig o ddull gweithredu Llywodraeth Cymru ar gyfer y blynyddoedd cynnar, sy’n gysylltiedig â’r agenda trechu tlodi.   

Rhoddwyd £3m arall i sefydliadau gwirfoddol er mwyn darparu prosiectau iechyd meddwl ar draws Cymru dros y tair blynedd nesaf. Mae’r sefydliadau hyn yn chwarae rhan bwysig i gefnogi pobl â phroblemau iechyd meddwl, ac fe fydd y prosiectau’n darparu gwasanaethau sy’n ategu’r rhai sy’n cael eu cyflawni gan GIG Cymru a’r gwasanaethau cyhoeddus eraill.

Mae Llywodraeth Cymru hefyd yn parhau i ariannu ymgyrch Amser i Newid Cymru. Bydd ail gam yr ymgyrch yn codi ymwybyddiaeth, chwalu mythau ac ystrydebau, ac yn herio stigma a chamwahaniaethu ar draws Cymru.

Rydym yn gweithio i ddatblygu ail gynllun cyflawni Law yn Llaw at Iechyd Meddwl, a fydd yn cwmpasu 2016\-19\. Mae’r blaenoriaethau, a fydd yn destun ymgynghoriad â’r cyhoedd, yn cael eu datblygu mewn partneriaeth gyda defnyddwyr gwasanaeth, gofalwyr a rhanddeiliaid. Ac, am y tro cyntaf, byddant yn cael eu mapio yn erbyn nodau Deddf Llesiant Cenedlaethau’r Dyfodol (Cymru) 2015\.  

Rydym hefyd yn datblygu set ddata graidd ar iechyd meddwl. Mae cam cyntaf y gwaith, sy’n cael ei ddatblygu ar y cyd gydag Iechyd Cyhoeddus Cymru, wedi’i ryddhau fel cynllun peilot ac fe fydd yn cael ei brofi drwy ei ryddhau fesul cam i bob bwrdd iechyd. Rydym hefyd yn falch o fod wedi datblygu set o ganlyniadau o safbwynt y defnyddiwr gwasanaethau, gan weithio gyda defnyddwyr gwasanaethau o bob cwr o Gymru.

Rydym wedi gwneud cynnydd sylweddol wrth wella’r gwasanaethau, y gofal a’r cymorth sydd ar gael i bobl sy’n dioddef salwch meddwl yn ystod y Cynulliad hwn. Wrth i ni ddatblygu’r cynllun cyflawni nesaf ar gyfer Law yn Llaw at Iechyd Meddwl, bydd iechyd meddwl a gwella’r canlyniadau ar gyfer yr un o bob pedwar ohonom sydd wedi’i effeithio gan salwch meddwl yn parhau i fod yn flaenoriaeth allweddol i’r Llywodraeth hon. 

  






Translation:


 
 


 


 


As we celebrate World Mental Health Day, we are also marking the third anniversary of the publication of the Welsh Government’s 10\-year mental health strategy Together for Mental Health.


This statement sets out, in detail, the significant progress we have made to improve the care and support of people living with mental ill health in Wales. In highlighting some of the achievements, I also want to put on record my thanks to all those working in health and social services for their contributions to this success.


When Together for Mental Health was published in 2012, it sent out a clear message that improvements in mental health and wellbeing would only be achieved by concerted effort and commitment on behalf of the Welsh Government working with its partners.  


The strategy has been supported by a delivery plan, which sets out the detailed actions needed to improve services and outcomes. The first action in the delivery plan is designed to ensure mental wellbeing is given equal priority with physical wellbeing in the development and delivery of both policy programmes and services.


Parity of esteem with physical health, together with encouraging emotional wellbeing; providing effective services at an early stage, and ensuring people who need specialist services receive the highest quality of care and treatment, are also at the heart of the Mental Health Measure (Wales) 2010\.


This unique and ground\-breaking piece of legislation is central to Together for Mental Health and is the legal framework by which we will continue to improve mental health delivery in Wales. The implementation of the services required by the Measure began, on a phased basis, in January 2012, and has been supported by recurrent funding of £5m from 2012\-13 onwards.  


Wales introduced waiting times for assessment and treatment by local primary mental health support services in 2012\.  From April 2013 to March 2015 the all\-Wales performance against our 28\-day target for referral to assessment has improved from 50% to more than 80% and performance against the 56\-day assessment to treatment target from 82% to 87%. From this month, we will change the 56\-day target to a 28\-day target to ensure people have timely access to treatment.


Mental health funding in Wales has been ring\-fenced since 2008\-09 to protect and enhance core services; the ring\-fence was expanded in 2010\-11 to include specialist services and primary care spending. It provides a floor below which expenditure on mental health services should not fall and any savings must be re\-invested in mental health services.


We are committed to continuing the ring\-fence and will consider carefully the recent review by PriceWaterhouseCoopers, which contains some important recommendations about how to better link investment in services with outcomes.


This year, the budget for mental health services in Wales is £587m, up from £389m in 2009\-10\. This equates to 11\.4% of the total NHS budget – the single biggest area of NHS expenditure.


This year, I have announced extra recurrent funding of £15\.6m for mental health services in Wales. This will make further improvements in a number of key areas, including child and adolescent mental health services (CAMHS) and dementia care, ensuring people who need care and support receive the right services in the right place at the right time.


Almost half – £7\.6m – will be invested in CAMHS, representing an 18% increase in funding. It will be targeted at the following areas:


* £2m to develop neuro\-developmental services, including ADHD and autistic spectrum disorders. A significant number of referrals to specialist CAMHS services relate to children with autism or ADHD even though they do not meet the criteria for treatment by CAMHS. This can delay access to the support they do need and access to specialist CAMHS for those who need this  service;
* £2\.7m to improve out\-of\-hours and crisis CAMHS response;
* £1\.1m to expand access to psychological therapies for young people;
* £800,000 to improve local primary mental health support services;
* £250,000 to expand provision for children and young people in the criminal justice system;
* £800,000 to address the needs of young people who have an early onset of a severe illness, such as a psychosis. This will mean the service can support young people aged 14 to 25\.


 


In February, I launched Together for Children and Young People, the NHS\-led CAMHS service change and development programme. The Welsh Government supports this initiative and has asked Professor Dame Sue Bailey, chair of the Academy of Medical Royal Colleges, to provide advice and support.


There has been more than a 100% increase in the number of referrals to specialist CAMHS over the last four years, but a third of children referred have no mental illness, and a further third have low\-level difficulties which do not reach the threshold for treatment by specialist services. Together for Children and Young People is designed to ensure CAMHS is able to properly support those children and young people with serious mental health problems who need specialist CAMHS care and develop appropriate referral systems for those children with less serious problems.


I also announced an additional £5\.5m for older people’s mental healthcare from this year onwards, which includes:


* £240,000 for dementia link nurses;
* £800,000 for 32 new primary care support workers to provide face\-to\-face support and information to patients and their families;
* £4\.05m for services to improve older people’s care in hospitals and develop psychiatric liaison services;
* £500,000 for occupational therapy support in older people’s mental health units to improve daily activities and quality of care. This is in direct response to the findings from the unannounced spot checks of mental health wards.


 


We have invested a further £1\.9m to support adult talking treatments and £1\.5m to improve care and outcomes for women with perinatal illnesses, their babies and families. This will be used to develop community\-based services and will form an important part of the Welsh Government’s early years approach, which is linked to the tackling poverty agenda.  


A further £3m has been given to voluntary organisations to deliver mental health projects across Wales over the next three years. These organisations play a key role in supporting people with mental health problems, and the projects will provide services which will complement those delivered by the Welsh NHS and other public services.


The Welsh Government is also continuing to fund the Time to Change Wales campaign. The second phase of the campaign will raise awareness, break down myths and stereotypes, and challenge stigma and discrimination across Wales.


We are working on the development of the second Together for Mental Health delivery plan, which will cover 2016\-19\. The priorities, which will be subject to a public consultation, are being developed in partnership with service users, carers and stakeholders. And, for the first time, they will be mapped against the goals in the Wellbeing of the Future Generations (Wales) Act 2015\.  


We are also developing a core mental health data set.  The first stage of this work, which is being jointly developed with Public Health Wales, has been piloted and it will now be tested through a phased roll\-out across all health boards. We are also proud to have developed a service user perspective set of outcomes, working with service users across Wales.


We have made significant progress in improving services, care and the support available for people experiencing mental ill health in Wales over the course of the Assembly. As we develop the next Together for Mental Health delivery plan, mental health and improving outcomes for the one in four of us affected by mental ill health will continue to be a key priority for this Welsh Government.